Liiklusõnnetuste põhjuste väljaselgitamise ekspertkomisjon

Narva Linnavalitsus 05.03.2024

Peetri plats 5

20308 Narva

narvalv@narva.ee

Väljavõte liiklusõnnetuse kokkuvõttest

Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtte liiklusõnnetuste põhjuste väljaselgitamise ekspertkomisjoni poolt koostatud liiklusõnnetuse kokkuvõttest.

|  |  |
| --- | --- |
| Liiklusõnnetuse number | 23-46 |
| Liiklusõnnetuse aeg | 04.11.1023, kell 18:42, laupäev |
| Liiklusõnnetuse koht | T 5110094, Kangelaste prospekt 20 juures, Narva linn, Ida-Viru maakond |
| Liiklusõnnetuse koha koordinaadid | X: 6590593.20 Y: 737141.79 |
| Liiklusõnnetuses osalenud sõidukeid | 1 |
| Liiklusõnnetuses osalenud isikuid | 2 |
| Liiklusõnnetuses vigastatuid | 0 |
| Liiklusõnnetuses hukkunuid | 1 |

**1. Liiklusõnnetuse toimumise koha kirjeldus**

1.1. Liiklusõnnetus juhtus Ida-Viru maakonnas, Narva linnas, Kangelaste prospekt 20 juures oleval ülekäigurajal, tiheasustusega linna tänaval. Sõiduki liikumise suunas Rahu tänava poolt Tallinna maantee poole asub teest paremal linnapark ja vasakul Kangelaste prospekti ja Kivilinna tänavate ristmik. Õnnetuskoht asub hea pikinähtavusega sirgel tänavalõigul.

1.2. Tee on liiklusõnnetuse sündmuskohal ühesuunaline, kolme sõidurajaga, 2 intensiivse kasutusega ja 1 vana tagasipöörderada, mis suleti mitu aastat tagasi, et muuta sedasama ülekäigurada ohutumaks. Tagasipöörderada ei ole tänaseni füüsiliselt likvideeritud. Ohutumaks muutmise vajadus tekkis siis seetõttu, et seal leidis aset analoogne õnnetus, milles sai jalakäija kannatada. Teekatte laius õnnetuse kohal on 11,65 meetrit, 2 sõiduraja laius on 3,5 meetrit lai ning tagasipöörderaja laius 4,5 meetrit Teekatte seisukord on hea, roopaid ei ole. Kattemärgistus on heas korras ning hästi märgatav. Lubatud suurim sõidukiirus 50 km/h. Keskmine ööpäevane liiklussagedus hinnanguliselt 3000-4000 sõidukit ööpäevas, õnnetuse toimumise ajal hinnanguliselt 50-60 sõidukit tunnis. Tee valgustus oli õnnetuse ajal sisse lülitatud ja selle tase oli hea.

1.3. Liiklusõnnetus juhtus pimeda ajal, kell 18:42. Õhutemperatuur oli Narva Astri keskuse ilmajaama andmetel 7,5 ja teepinna temperatuur 6 kraadi C. Nähtavus oli hea, teekatte oli märg ning sõiduki rehvi ja teepinna sidestustegur võis olla rahuldav.

1.4. Viimase viie aasta jooksul on juhtunud 2 õnnetust, mõlemad tagant otsasõidud ees liikuvale või peatunud sõidukile. 5. oktoobril 2016. aastal toimus samal ülekäigurajala hukkunuga liiklusõnnetus (<https://www.postimees.ee/3861209/narvas-hukkus-auto-alla-jaanud-eakas-jalakaija>).

**2. Liiklusõnnetuse lühikirjeldus**

2.1. Liiklusõnnetuses osalesid:

* sõiduauto Ford Galaxy (2012), mida juhtis 65-aastane mees;
* jalakäija,67-aastane naine.

2.2. Mööda Kangelaste prospekti Tallinna maantee suunas liikunud sõiduauto Ford sõitis Kangelaste prospekt 20 juures reguleerimata ülekäigurajal otsa teed ületanud jalakäijale. Jalakäija sai vigastada ning toimetati Ida-Viru keskhaiglasse, kust ta toimetati edasi Tartu Ülikooli Kliinikumi. Jalakäija suri haiglas järgmisel päeval.

**3. Liikluskeskkonda puudutavad riskitegurid ja muud asjaolud**

3.1. Ülekäigurada asub sõidutee kõige laiemas kohas, jalakäija peab ületama 3 sõidurada korraga. Ülekäiguradade puhul tuleks arvestada, et ohutust silmas pidades ei tohiks jalakäija korraga ületada üle ühe sõiduraja, vajadusel tuleb sõiduteed kitsendada, rajada ohutussaari, kasutada liikluse rahustamise võtteid ja intensiivselt kasutatavate ülekäiguradade puhul foore.

3.2. Ülekäiguraja liiklusmärkidel on fluoresseeruv taustekraan.

3.3. Liiklusõnnetus juhtus pimeda ajal, teekate oli märg.

**4. Ettepanekud liikluskeskkonna parandamiseks konkreetse liiklusõnnetuse toimumise kohal**

4.1. Kaaluda kahe järjestikuse ülekäigukoha asemel ühe, foorreguleeritud ülekäigukoha rajamist.

4.2. Likvideerida endine tagasipöördeks mõeldud kolmas sõidurada ja kaaluda analoogse ülekäiguraja rajamist, nagu on Kreenholmi 9 ja 10 vahel.

4.3. Liikluse rahustamine teelõigul või enne ületuskohta.

Hindamaks tehtud ettepanekute asjakohasust, palun tagasisidet, kas kavandate ettepanekute või teiste meetmete rakendamist. Kui mitte, siis on oleks komisjoni jaoks oluline teada, mis põhjustel neid ei rakendatud.

Lugupidamisega,

Villu Vane

komisjoni esimees,

liiklusohutuse osakond

Transpordiamet

/allkirjastatud digitaalselt/

5093712

villu.vane@transpordiamet.ee